12. ΒΑΣΙΛΙΚΟΝ ΔΙΑΤΑΓΜΑ της 4/6 Αυγ. 1955 (Φ.Ε.Κ. Α΄ 209) Περί ασφαλίσεως εις το Ν.Α.Τ. και τα Ταμεία Προνοίας Ε.Ν. των Ελλήνων Ναυτικών των υπηρετούντων επί πλοίων υπό ξένην σημαίαν και καθορισμού καταβλητέων εισφορών. Έχοντες υπ’ όψιν: α)Το άρθρ. 18 παρ. 1 στοιχ. γ΄ 2 και 11 και άρθρ. 46 και 59 του Νόμ. 3170/1955 περί Ναυτικού Απομαχικού Ταμείου. β)Την κατά τας συνεδριάσεις της 22 Ιουν. 1955 και 28 Ιουν. 1955 διατυπωθείσαν γνώμην του Διοικητικού Συμβουλίου του Ν.Α.Τ. γ)Την από 27 Ιουν. 1955 και 1 Ιουλ. 1955 γνώμην του Συμβουλίου Εμπορικού Ναυτικού. δ)Την υπ’ αριθ. 453 από 13.7.55 γνωμοδότησιν του Συμβουλίου Επικρατείας. Προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρ.1.-1.Έλληνες ναυτικοί προσλαμβανόμενοι επί πλοίου υπό ξένην σημαίαν υπόκεινται υποχρεωτικώς και καθ’ όλην την διάρκειαν της επί του πλοίου υπηρεσίας των εις την καταβολήν των υπέρ του Ναυτικού Απομαχικού Ταμείου και του Ταμείου Προνοίας Ε.Ν., εις ο ανήκουσι αναλογουσών εισφορών των , κρατουμένων κατά την μισθοδοσίαν των, εφ’ όσον ο πλοιοκτήτης, διαχειριστής ή αντιπρόσωπος του πλοίου τούτου ήθελεν αποδεχθή δι’ εγγράφου δηλώσεως του, κατατιθεμένης εις το Ναυτικόν Απομαχικόν Ταμείον ή την ναυτιλιακήν αρχήν την ασφάλισιν συλλογικώς των εις το πλοίον του τούτο υπηρετούντων Ελλλήνων ναυτικών και την καταβολήν των βαρυνουσών τον πλοιοκτήτην εισφορών υπέρ Ν.Α.Τ. 2.Αι κατά την προηγουμένην παράγραφον εισφοραί υπολογίζονται επί των μισθών των προβλεπομένων υπό των εν ισχύϊ δια τα Ελληνικά πλοία συλλογικών συμβάσεων ή ελλείψει τοιούτων συμβάσεων των υπό των αποφάσεων του Υπουργού οριζομένων αναλόγως της ιδιότητος υφ’ ην ο ναυτικός προσελήφθη και εργάζεται επί του πλοίου. Άρθρ.2.-Πλοιοκτήτης όστις απ’ ευθείας είτε δια του διαχειριστού ή αντιπροσώπου αυτού απεδέχθη την ασφάλισιν συλλογικώς εις το Ν.Α.Τ. των Ελλήνων ναυτικών των υπηρετούντων επί του υπό ξένην σημαίαν πλοίου του καταβάλλει ως εισφοράν υπέρ Ν.Α.Τ. την υπό του Νόμου προβλεπομένην εισφοράν πλοιοκτήτου μειωμένην κατά το 1/4. (Αντί για τις σελ. 679(γ)-698(α) Σελ. 679(δ) Τεύχος 704-Σελ. 51 Ναυτικό Απομαχικό Ταμείο 19.Ι.α.12 Άρθρ.3.-(Ενεκρίνετο ο Κανονισμός περί ασφαλίσεως παρά τω Ν.Α.Τ. Ελλήνων ναυτικών υπηρετούντων επί πλοίων υπό ξένην σημαίαν. Ετροποποιήθη δια των Β.Δ. της 27 Ιουλ./11 Σεπτ. 1957 (ΦΕΚ Α΄ 176) και Β.Δ. της 13 Φεβρ./10 Μαρτ. 1959 (ΦΕΚ Α΄ 45). Κατηργήθη δια της παρ. 2 άρθρ. 2 Β.Δ. 19/1967, κατωτ. αριθ. 28). 